
Бүген С.П. Горбунов исемендәге Казан авиация заводында "Ту-22М3М" самолетын очышлар-сынау станциясенә чыгаруга багышланган тантана узды. Чарада Татарстан Республикасы Президенты Рөстәм Миңнеханов, Россия Федерациясе сәнәгать һәм сәүдә министры урынбасары Олег Бачаров, РФ Һава-космос көчләренең Ерак авиация командующие Сергей Кобылаш, "Берләшкән Авиатөзелеш Корпорациясе" ГАҖ президенты Юрий Слюсарь һәм башка рәсми затлар катнашты.

Гадәттән тыш хәлләрне кисәтү һәм бетерү, янгын куркынычсызлыгын тәэмин итү комиссиясе утырышында бүген берьюлы ике мәсьәлә каралды.

Утырыш ТР Министрлар Кабинетында узды, аны ТР Премьер-министрының беренче урынбасары Рөстәм Нигъмәтуллин алып барды.

Төп темалар - “Татарстан Республикасы гомуми белем бирү оешмаларының яңа уку елына әзерлекләре турынды”; “Күңел ачу үзәкләре булган сәүдә комплексларында, мәдәният һәм спорт объектларында янгын куркынычсызлыгы таләпләрен үтәүне тикшерү нәтиҗәләре турында”.

Бүген ТР Дәүләт Киңәшчесе, “Яңарыш” республика фонды попечительлек советы рәисе Минтимер Шәймиев Зөя утрау-шәһәрлегендә Агач археологиясе музеен булдыру буенча эш барышы турында күчмә киңәшмә уздырды.

Киңәшмәдә ТР Дәүләт Советы урынбасары, “Яңарыш” фондының башкарма директоры Татьяна Ларионова, ТР Президенты Аппараты җитәкчесе-ТР Дәүләт Киңәшчесе секретариаты җитәкчесе Олег Глебов, ТР мәдәният министры Ирада Әюпова, Яшел Үзән районы башлыгы Александр Тыгин, “ТИГП” ДУП генераль директоры Гадел Хөснетдинов, “Зөя утрау-шәһәрлеге” музей-саклаулыгы директоры Артем Силкин, “ТСНРУ” ААҖ генераль директоры Юрий Егорушкин, Зөя авыл җирлеге башлыгы Владислав Четверкин катнашты.

Бүген Татарстан Республикасы Президенты Рөстәм Миңнеханов 2018 елның беренче яртыеллыгы йомгаклары буенча Алкоголь һәм спиртлы продукция әйләнеше өлкәсендәге хәлләрне тикшереп тору советы утырышын уздырды.

Чара Татарстан Республикасы Хөкүмәте Йортында узды. Анда Татарстан Республикасы Премьер-министры вазыйфаларын вакытлычы башкаручы Р.К. Нигъмәтуллин катнашты.

Бүген Казанда («Пирамида» ККК) Татарстан Республикасы Президенты каршындагы Эшкуарлык советының тугызынчы киңәйтелгән утырышы узды. Чара итернет челтәрендә турыдан-туры трансляцияләнде.

Утырышта Татарстан Республикасы Президенты Рөстәм Миңнеханов рәислек итте. Россия Икътисадый үсеш министры урынбасары Савва Шипов утырышның кунагы булды.

Татарстан Республикасы Президенты белән аралашу өчен барлыгы 250 эшкуар чакырылган иде.

Бүген Татарстан Республикасы Президенты Рөстәм Миңнеханов, Россия Икътисадый үсеш министры урынбасары Савва Шипов бергәләп, Казанда (Җиңү проспекты, 214) иң эре күп функцияле үзәге эше белән танышты.

Бүген Татарстан Республикасы Президенты Рөстәм Миңнеханов Чүпрәле муниципаль районында урып-җыю эшләре барышын тикшерде. Рөстәм Миңнехановны сәфәрдә ТР Премьер-министры урынбасары - авыл хуҗалыгы һәм азык-төлек министры Марат Әхмәтов озата йөрде.

Иртәгә, 15 август көнне, Татарстан Республикасы Президенты каршындагы Эшкуарлык советының IX киңәйтелгән утырышы узачак.

Утырышта Татарстан Республикасы Президенты Рөстәм Миңнеханов катнаша.

Чара "Пирамида" кунакханә комплексында үткәреләчәк.

Бүген Татарстан Республикасы Президенты Рөстәм Миңнеханов Буа муниципаль районында урып-җыю эшләре барышы белән танышты/

Искәртик, бүген Рөстәм Миңнеханов Тәтеш районында булды, шуннан ТР Президенты Буа кырлары өстеннән очып узды.

Рөстәм Миңнеханов һәм ТР Премьер-министры урынбасары - авыл хуҗалыгы һәм азык-төлек министры Марат Әхмәтов Олы Фролово, Черки-Килдураз, Бик-Ути, Кыр-Таугелде, Яңа Чәчәкаб, Лашчы Башы ёщм башка авыллар кырларын карадылар.


Бүген Тәтешкә эш сәфәре кысаларында Татарстан Республикасы Президенты Рөстәм Миңнеханов «Тетюшитехстекло» производствосында булды.
Рәсми Татарстан